Die wêreld in foto’s – 4 November 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Ganse vlieg verby die Europese Sentrale Bank in Frankfurt, Duitsland. (Foto: Michael Probst, AP) Brandweermanne probeer steeds om die veldbrand in Santa Paula, Kalifornië, te blus. Volgens die Ventura County-brandweerdepartement is meer as 8 000 ha deur die brand vernietig. (Foto: Noah Berger, AP) President Donald Trump waai vir verslaggewers nadat hy met hulle gepraat het by die Wit Huis in Washington. (Foto: Manuel Balce Ceneta, AP) Suid-Afrika se kaptein, Siya Kolisi, hou die Webb Ellis-beker saam met die Suid-Afrikaanse president, Cyril Ramaphosa, omhoog. Die Bokke het Engeland in die Rugbywêreldbeker-eindstryd geklop by die Internasionale Yokohama-stadion in Yokohama, Japan. (Foto: Christophe Ena, AP) Vrywilligers en polisiemanne met gesigsmaskers op staan by ’n besige padkruising in Nieu-Delhi, Indië. Die owerhede in Nieu-Delhi beperk die gebruik van private voertuie op paaie om só lugbesoedeling te verminder. (Foto: Manish Swarup, AP)